عہدِ نامہ قدیم کی بنیادیں – ماڈیول  7
باپ  ابرہام: جدید دور پر  اطلاق
تبادلہِ خیال کے سوالات
1. اس سبق میں آپ نے سب سے اہم بات کیا سیکھی؟ یا کوئی ایسی چیز جو آپ کی سمجھ میں نہیں آئی؟
2. ہم کیسے کہہ سکتے ہیں کہ مسیح ابرہام کا واحد اور حقیقی وارث ہے؟
3. ابرہام کی نسل کے طور پر اسرائیل اور کلیسیا کِن  چار طریقوں سے ایک جیسے ہیں؟
4. ایمانداروں کے لیے یہ کیوں ضروری ہے کہ مسیح ابرہام کی زندگی کے مرکزی وعدوں اور روحانی تصورات کی تکمیل کرے؟
5. موسیٰ کے زمانے میں ابرہام کی نسل میں مختلف قوموں کی شمولیت آج کے ایمان داروں کے لیے کیا سبق دیتی ہے؟
6. چرچ میں ایمانداروں اور غیر  ایمانداروں، دونوں کے شامل ہونے کو تسلیم کرنا کیوں ضروری ہے؟ یہ چرچ میں آپ کے نکتہ ِنظر اور خدمت کرنے کے طریقے کو کیسے متاثر کرتا ہے؟
7. کلیسیا میں مختلف روحانی نظریات اور پس منظر  والے ایماندارہونے سے ہمارے عقائد پر کیا اثر پڑتا ہے؟
8. خدا آپ سے وفاداری کی توقع کیوں کرتا ہے؟ آپ اپنی زندگی میں خدا کو وفاداری کیسے دکھا سکتے ہیں؟
9. آپ ان برکتوں کی لذتوں سے کس طرح لطف اندوز ہوتے ہیں جو خدا نے بطور اپنے فرزند کے آپ کو دی ہیں؟
10. ہم خوشخبری (انجیل) کو دوسروں کے لیے برکت کا ذریعہ بنا کر کیسے سکھا سکتے، سنا سکتے اور ظاہر کر سکتے ہیں؟ اور کون سی چیزیں مسیحیوں کو اس مقصد سے خوشخبری سنانے سے روک سکتی ہیں؟
نظر ثانی اور جائزہ – جدید دور پر اطلاق: اہم موضوعات
مسیح کے پیروکار ہونے کے ناطے، جب بھی ہم ابرہام کی کہانیوں میں خدا کی مہربانی دیکھتے ہیں، تو ہمارے دل اور ذہن اُس رحمت کی طرف متوجہ ہونے چاہئیں جو خدا نے مسیح میں ظاہر کی—بادشاہی کے آغاز میں، بادشاہی کے تسلسل میں، اور اُس کے وعدوں میں جو بادشاہی کی تکمیل سے متعلق ہیں۔
کیس سٹڈی
ہارون نے ایک پیغام دیا جس میں اُن بادشاہوں پر ابرہام کی فتح کا ذکر تھا جو لوط کے لئے خطرہ تھے۔ اُس کے پیغام کا مرکزی نکتہ یہ تھا: اگر آپ ابر ہام کی طرح خدا کی برکت چاہتے ہیں، تو آپ کواُس  کی طرح فرمانبردار بھی ہونا پڑے گا۔
غور و خوض کے سوالات
• کیس سٹڈی میں بیان  کئے گئےہارون کے وعظ کا جائزہ لیں  ۔
 • ابر ہام پر خدا کا فضل، کس طرح سے اُس فضل کی ایک جھلک تھا جو مسیح میں ظاہر ہوا؟ 
 • تصور کریں کہ آپ ابرہام کے دور میں اس کے خاندان کے کسی فرد کے طور پر زندگی گزار رہے ہیں۔ آپ خدا کا کون سا فضل محسوس کریں گے؟
 • اب اس کا موازنہ اُس فضل سے کریں جو آپ نے مسیح میں حاصل کیا ہے۔
عملی مشق
جب آپ ابرہام پر خدا کے فضل اور اُس کےوسیلے سے ملنے والے خدا کے فضل پر منادی کرتے ہیں، تو آپ اپنے سامعین کو یہ محسوس کروا سکتے ہیں کہ یہ فضل ابرہام کے لیے اور بعد میں بنی اسرائیل کے لیے، جنہوں نے یہ باتیں موسیٰ سے سنیں، کیا معنی رکھتا تھا۔ پھر آپ "تو پھر مسیح میں کتنا زیادہ" والا نکتہ استعمال کر سکتے ہیں تاکہ وہ سمجھ سکیں اور محسوس کریں کہ مسیح میں ہمیں کہیں زیادہ فضل ملا ہے۔
